नोएडा में Coronavirus के 205 नए मामले, मरीजों की संख्या 8,686 पहुंची
जनपद गौतम बुद्ध नगर में शनिवार को कोविड-19 के 205 नए मामले सामने आए। यहां कोविड-19 के मरीजों की कुल संख्या 8,686 हो गई है।
नोएडा: जनपद गौतम बुद्ध नगर में शनिवार को कोविड-19 के 205 नए मामले सामने आए। यहां कोविड-19 के मरीजों की कुल संख्या 8,686 हो गई है। जिला निगरानी अधिकारी नीरज त्यागी ने बताया कि शनिवार सुबह तक 205 लोगों में कोविड-19 की पुष्टि हुई है, जबकि स्वस्थ होने पर 94 मरीजों को अस्पताल से छुट्टी दी गई। उन्होंने बताया कि फिलहाल 1,299 मरीजों का इलाज जारी है। कोरोना वायरस की वजह से अब तक जनपद में 46 लोगों की मौत हो चुकी है।वहीं, बात करें पूरे देश की तो कोरोना वायरस की रिकॉर्ड टेस्टिंग और तमाम प्रयासों के बावजूद संक्रमण फैलता ही जा रहा है और आए दिन कोरोना वायरस के रिकॉर्डतोड़ मामले सामने आ रहे हैं।पिछले 24 घंटों के दौरान भी देश में कोरोना वायरस के रिकॉर्ड मामले दर्ज किए गए हैं। केंद्रीय स्वास्थ्य मंत्रालय के मुताबिक शुक्रवार सुबह 8 बजे से लेकर शनिवार सुबह 8 बजे तक देशभर में कोरोना वायरस के रिकॉर्ड 86432 नए केस आए हैं और देश में कुल कोरोना वायरस मामलों का आंकड़ा बढ़कर 40,23,179 हो गया है।